«Кавказ джэгухэр» фестивалым
«Кавказ джэгухэр» спорт-щэнхабзэ фестивалым и район Iыхьэр Аруан куейм шыщхьэуIум и кум щрагъэкIуэкIынущ. КъБР-м и командэ къыхэхам хагъэхьэнухэр къыщыхахыну а зэпеуэм цIыхуи 100-м нэблагъэ хэтынущ, ауэ абыхэм я нэхъыфIу 30-рщ зи кIэн къикIынур.
Фестивалым зи зэфIэкI щызыгъэлъэгъуэнухэр гъэхьэзырыным районым физкультурэмкIэ и егъэджакIуэ псори къыхашащ. ЕгъэджэныгъэмкIэ управленэм и методист Сыченкэ Александр и нэIэм щIэту абыхэм лэжьэн щIадзащ. Зэхьэзэхуэхэр къызэгъэпэщыныр икIи егъэкIуэкIыныр пщэрылъ щащIащ район администрацэм физкультурэмрэ спортымкIэ и къудамэм и унафэщI КIурашын Владимиррэ ДЮСШОР-м и тхьэмадэ Зрум Леонидрэ.
«Кавказ джэгухэм» къызэщIаубыдэ спорт лIэужьыгъуэ псоми районым и спортсменхэр хуагъэхьэзыр. Къыхэдгъэщынщи, аруандэсхэр лъэщщ кIапсэ зэпекъунымрэ шабзэкIэ уэнымкIэ. Мы гъэм абыхэм я мурадщ сыт хуэдэ лIэу-жьыгъуэми я къару щеплъыжыну, псом хуэмыдэу къару троеборьемрэ футбол цIыкIумкIэ.
Сокъур Риммэ.
